ΓΡΑΠΤΗ ΕΡΩΤΗΣΗ E-3424/02

υποβολή: Olivier Dupuis (NI) προς την Επιτροπή

(2 Δεκεμβρίου 2002)

Θέμα: Σεξουαλική παρενόχληση, ατιμωρησία, εκφοβισμός και απειλές βασανιστηρίων στην Τυνησία

Η H.B., νεαρή εργαζομένη σε ένα νοσοκομείο της Τυνησίας,πέβαλε τον Αύγουστο του 2002 καταγγελία προς τον διευθυντή του νοσοκομείου και προς τονπουργό Δημόσιας Υγείας για σεξουαλική παρενόχληση από ιεραρχικώς προϊστάμενό της. Η καταγγελία δεν εξετάσθηκε και η κ. H.B κατηγορήθηκε, με τη σειρά της, ότι είχε εγκαταλείψει τηνπηρεσία της χωρίς να έχει λάβει άδεια, για ασεβή συμπεριφορά έναντι ιεραρχικώς προϊσταμένου και για συκοφάντησή του. Οπουργός επί Υποθέσεων Γυναικών και Οικογένειας καθώς και οπουργός Δημόσιας Υγείας, στους οποίους προσέφυγε η ATFD (Ένωση Δημοκρατικών Γυναικών Τυνησίας) για το ζήτημα της καταγγελίας που είχεποβάλει η κ. H.B. δεν έδωσαν απάντηση. Στις 12 Νοεμβρίου συνεδρίασε το πειθαρχικό συμβόλιο για να εξετάσει τις καταγγελίες κατά της κ. H.B. Σύμφωνα με πληροφορίες που ελήφθησαν μέσω της Παγκόσμιας Οργάνωσης κατά των βασανιστηρίων, η αστυνομία είχε περικυκλώσει το νοσοκομείο προτού αρχίσει η συνεδρίαση του πειθαρχικού συμβουλίου, εμποδίζοντας την δικηγόρο της κ. H.B., Bochra Bel Hadj Hamida, καθώς και την κ. Azza Ghanmi, μέλος της εκτελεστικής επιτροπής της Ένωσης Δημοκρατικών Γυναικών Τυνησίας (ATFD) να εισέλθουν στο κτίριο. Η αστυνομία προσέβαλε επίσης τις κυρίες Hamida και Ghanmi και τις απείλησε με βιασμό. Το επεισόδιο αυτό αποδεικνύει σαφώς ότι η κυβέρνηση της Τυνησίας δεν προτίθεται να εφαρμόσει τις συστάσεις της Επιτροπής του OHE για την κατάργηση των διακρίσεων κατά των γυναικών, οι οποίες έγιναν μετά την ανάγνωση της τρίτης και της τέταρτης κοινής περιοδικής έκθεσης της Τυνησίας τον Ιούνιο του 2002 (UN Doc. CEDAW/C/2002/II/CPR.3/Add.6).Με τις συστάσεις αυτές η Επιτροπή εκφράζει, μεταξύ άλλων, τις ανησυχίες της λόγω των πολυάριθμων μορφών βίας, ιδίως δε της σεξουαλικής παρενόχλησης την οποίαφίστανται οι γυναίκες στην Τυνησία, και απευθύνεται στην κυβέρνηση για να ζητήσει τη λήψη αποτελεσματικών μέτρων για να προληφθεί και να τιμωρηθεί κάθε μορφή βίας κατά των γυναικών.

Ποιές πληροφορίες διαθέτει η Επιτροπή σχετικά με την περίπτωση της κ. H.B. και ποιές πρωτοβουλίες προτίθεται να λάβει για να κάνει τις δικαιοδοτικές αρχές της Τυνησίας να σεβασθούν την ίδια τους τη νομοθεσία και να συμμορφωθούν προς τους διεθνείς κανόνες σχετικά με τις σωστές δίκες· Δεν θεωρεί άραγε η Επιτροπή ότι ως μέρος της Συμφωνίας Σύνδεσης έχει τηνποχρέωση να κάνει την κυβέρνηση της Τυνησίας, έτερο μέρος της Συμφωνίας Σύνδεσης, να σεβασθεί τις διεθνείς δεσμεύσεις σ'ό,τι αφορά τα θεμελιώδη δικαιώματα, ιδιαιτέρως δε με το να ενεργήσει δυναμικά κατά των βιαιοτήτων εις βάρος των γυναικών, των βασανιστηρίων και άλλων δεινών ή της ωμής, απάνθρωπης ή εξευτελιστικής συμπεριφοράς·

Απάντηση του κ. Patten εξ ονόματος της Επιτροπής

(23 Δεκεμβρίου 2002)

Η Επιτροπή διαθέτει τις ίδιες πληροφορίες με αυτές που αναφέρει το Αξιότιμο Μέλος του Κοινοβουλιου όσον αφορά την καταγγελία για σεξουαλική παρενόχληση πουπέβαλε νεαρή τυνήσιαπάλληλος.

Τα σχετικά γεγονότα καταγγέλθηκαν στην αντιπροσωπεία της Επιτροπής στην Τυνησία, αλλά μέχρι στιγμής αυτή δεν διαθέτει άλλες πληροφορίες. Συνεπώς, δεδομένου ότι η σημερινή δανική προεδρία ζήτησε να εξετάσουν οι αρχηγοί των αποστολών των κρατών μελών και της Επιτροπής στην Τυνησία λεπτομερώς τις συγκεκριμένες ενέργειες που πρέπει να αναληφθούν σε συνέχεια της συνάντησης που πραγματοποιήθηκε μεταξύ αυτών και των αρχών της Τυνησίας με θέμα: Εξέταση των μέτρων της τοπικής προεδρίας/Επιτροπής (13/11/2002): κατάσταση των ανθρωπίνων δικαιωμάτων, Τυνησία, ζητήθηκε από την αντιπροσωπεία της Επιτροπής στην Τυνησία να εντάξει επιμέρους περιπτώσεις, όπως αυτή που αναφέρθηκε από το Αξιότιμο Μέλος του Κοινοβουλίου, στο συγκεκριμένο ευρύτερο διάλογο που μόλις άρχισε με τις αρχές της Τυνησίας για τη μεταρρύθμιση του τομέα της δικαιοσύνης και των ανθρωπίνων δικαιωμάτων.

Από τον Ιούνιο 2002, το θέμα της κατάστασης των γυναικών και των ίσων ευκαιριών μεταξύ ανδρών και γυναικών συζητήθηκε μεταξύ της Ένωσης και της Τυνησίας στο πλαίσιο συνάντησης εμπειρογνωμόνων για κοινωνικά θέματα. Τότε, δεν είχαν αναφερθεί ιδιαίτερα προβλήματα σχετικά με τη σεξουαλική παρενόχληση.

Η Επιτροπή θα εξακολουθήσει, βεβαίως, να παρακολουθεί με προσοχή την κατάσταση των γυναικών στην Τυνησία.

Εξάλλου, η ένωση δημοκρατικών γυναικών της Τυνησίας συμμετέχει στις συνεδριάσεις της επιτροπής προσανατολισμού προγράμματος που χρηματοδοτεί η Επιτροπή και αποσκοπεί στη βελτίωση της κατάστασης των γυναικών και των ίσων ευκαιριών στο Μαγκρέμπ. Αυτή η ανεξάρτητη ένωση συγκαταλέγεται στους φορείς των οποίων τις δραστηριότητεςπερ των γυναικών της Τυνησίας παρακολουθούμε με ενδιαφέρον.